يوم آخر جديد فى شوارع مصر الجديدة، أو الزمالك، لا يكسر روتينيته سوى «تروسيكل» أبيض يقترب من بعيد، شيئاً فشيئاً يقترب ليتضح أنه غريب عن باقى “التروسيكلات”، فوقه ورود، وكُتُب، ولافتة صغيرة مكتوب عليها بـ«الطباشير» عبارة «خلd السعادة عادة».
#000002
تقود «التروسيكل» ساندرا مجدى، 24 عاماً، خرجت للتو من محل صغير للورود فى منطقة أرض الجولف بمصر الجديدة، وبداخلها ما نشأت عليه بين أسرتها: «تربيت على مبدأ أن يكون لى بصمة فى الدنيا، مش هاجى وأمشى عدد، لازم أسيب حاجة تأثر فى الناس، تغير حاجة، أو تساعد حد»، كما تقول «ساندرا».
#000003
«التروسيكل» دراع «مسعودة» اليمين: «لبيع الطعمية وشيل العيال» نوفمبر 18, 2016 - 5:05 م
#000005
تقول ساندرا: «فكرة العجلة جت من إن سعرها معقول، وشكلها لطيف، وبتقضى الغرض اللى إحنا بنقوله، حاجة شكلها حلو، بنشغل عليها مزيكا حلوة، وحاطين عليها كتب لطيفة، الناس ممكن تقراها، وهى بتشترى ورد»، ولا يحمل «التروسيكل» ورود وكتب فقط، لكنه يحمل منطق آخر فى بيع الورود.
#000006
تقول ساندرا: «مش بنقول للناس اشترو ورد غالى، دلع نفسك بوردة سعرها معقول، هتفرق، مش سعرها هو اللى هيخليك كويس أو وحش، أى وردة، أى روح حلوة، أى مظهر جمالى هتحطه حواليك هيفرق معاك، وابتدينا نقول ده للناس وابتدينا نشوف قد إيه الناس مبسوطة من ده فى الشارع، الناس بتقف تقولنا حلو أوى اللى انتو بتعملوه ده».
#000007
هدف ساندرا أكبر من مجرد بيع الورود فى محلها الصغير، أو من خلال «التروسيكل»، تقول: «عاوزين نكمل، عاوزين نقول لكل واحد إدى نفسك فرصة تستمتع بحاجات ربنا مديهالك حلوة، خلى يومك لطيف عشان إحنا فى الآخر عايشين مع بعض، فلو كلنا متضايقين مش هنعرف نستحمل بعض، وفى الآخر برضو بنقول للناس خلو السعادة عادة، حاولوا تبسطوا نفسكم، حاولوا تبسطوا اللى حواليكم، هو ده الحل الوحيد للحاجات اللى بنقابلها كل يوم».
#000008